Vumbiwa byi sirhelela "mfanelo ya vanhu hinkwavo yo va va herisa nkanetano wun'wana ni wun'wana lowu nga herisiwaka hi ku tirhisa nawu hi ndlela ya kahle na ntengo wa vaaki wa le hubyeni kumbe laha swi faneleke hi ku tirhisa foramu yin'wana leyi ntshunxekeke ni foramu leyi nga voyameleki tlhelo ro karhi". Hi ku landza vumbiwa xivumbeko xin'wana na xin'wana xa khoto, xa huvo kumbe foramu xi nga tumbuluxiwa ku herisa minkanetano yokarhi, ntsena loko khoto yoleyo, huvo kumbe foramu yi fikelela swilaveko leswi sirheleriweke eka vumbiwa no kala yi nga voyameri tlhelo ro karhi. "Ndzi ku byerile na le kusunguleni leswaku leyi a hi mhaka yo olova," ku sungula Machovhani Mabasa nakambe, a tiyimisele ku lehisa hambi swi nga fanelangi. "Matirhele ya Mfumo hi lawa yo nonoka swinene. Hikokwalaho van'wana va tivaka no vula leswi: 'Ntirho wa Mfumo wu dlaya xiphukuphuku.' Ku tirhiwa khwatsi, naswona hi vukheta. Vurhena a byi na ndhawu laha."